โชธปุระ

โชธปุระ หรือที่นิยมเรียกว่า จอดห์ปูร์ หรือ จูดห์ปูร์ (อักษรโรมัน: Jodhpur ; ออกเสียง: [ˈd͡ʒoːd̪ʱpʊr] ) เป็นเมืองที่ใหญ่ที่สุดเป็นอันดับสองของรัฐราชสถาน ในอดีตเคยเป็นรัฐมหาราชาชื่อโชธปุระ และเคยเป็นเมืองหลวงของอาณาจักรมาลวาร์ (Malwar Kingdom) เมืองโชธปุระเป็นสถานที่ท่องเที่ยวยอดนิยมแห่งหนึ่งในหมู่นักท่องเที่ยว สถานที่ท่องเที่ยวมากมายของเมืองนี้มีทั้งวัง ป้อม วิหารต่าง ๆ ท่ามกลางภูมิทัศน์ของทะเลทรายธาร์ โชธปุระเป็นที่รู้จักในชื่อ "เมืองสีน้ำเงิน" และ "เมืองแห่งพระอาทิตย์" ย่านเมืองเก่าของโชธปุระนั้นอยู่รายล้อมป้อมเมห์รันครห์ (Mehrangarh) ภายใต้กำแพงและประตูเมืองหลายชั้น อย่างไรก็ตาม เมืองโชธปุระได้ขยายออกจากพื้นที่จำกัดภายใต้กำแพงในช่วงหลายศตวรรษที่ผ่านมา โชธปุระตั้งอยู่ใกล้กับจุดศูนย์กลางของรัฐราชสถานทางภูมิศาสตร์ จึงเป็นศูนย์กลางการท่องเที่ยวที่สะดวกสบายของภูมิภาคที่เต็มไปด้วยนักท่องเที่ยวนี้ อ้างอิง